Publication: Magyar Közlöny
Issue: MK-2004-62 (Year: 2004, Number: 62)
Era: 2004-2010
Section: 8. számú melléklet a 79/2004. (V. 4.) FVM rendelethez
Paragraph Index: 919

b) Felsõfokú vadgazdálkodási képzettségnek minõsül az 1998. január 1. után megszerzett okleveles agrármérnöki, okleveles erdõmérnöki, állatorvos doktori, okleveles környezetgazdálkodási agrármérnöki, okleveles gazdasági agrármérnöki, mezõgazdasági mérnöki diploma, amennyiben a differenciált szakmai képzés keretében elsajátított vadgazdálkodási szakmai tananyag a képzési idõ legalább hat százalékát vagy a megszerezhetõ összes tanegység (kredit) legalább hat százalékát elérte. A képzettség megszerzését (a vadgazdálkodási szak vagy szakirány elvégzését) az oktatási intézmény az oklevélben vagy ahhoz tartozó betétlappal igazolja. Felsõfokú szakirányú képzettségnek minõsülhet a diploma abban az esetben is, ha a differenciált vadgazdálkodási képzés követelményeit a hallgató áthallgatás formájában teljesítette, és azt az ilyen képzést folytató intézmény külön igazolja. A differenciált vadgazdálkodási képzés tananyaga a következõ tárgyköröket tartalmazza: vadbiológia és ökológia; populációbiológia és hasznosítás; vadfajok állattana; vadászati jog és igazgatás; élõhelyfejlesztés; vadtakarmányozás; vadgazdálkodási és vadászati ismeretek; vadászatszervezés; vadegészségtan; apróvad és nagyvad tenyésztése; trófeabírálat; fegyverismeret.

Source: https://magyarkozlony.hu/hivatalos-lapok/679adcfee851755371c0c1e4ac6cd52542c7b1eb/dokumentumok/4666efae69bdfd508469c8193cf5290f3b88e319/letoltes